Kjörstjórn Hafnarfjarðar mun hafna beiðni Pírata um endurtalningu atkvæða á fundi sem hófst núna klukkan tíu , samkvæmt heimildum Kjarnans . Fulltrúi kjörstjórnar hefur tilkynnt Pírötum að þeir geti sent beiðni um að telja aftur atkvæði Samfylkingar og Pírata en að kjörstjórn muni ekki samþykkja algjöra endurtalningu . Einungis munaði sex atkvæðum á Brynjari Guðnasyni , oddvita Pírata í Hafnarfirði , og Öddu Maríu Jóhannsdóttur , þriðja manni Samfylkingarinnar í bænum samkvæmt lokatölum sveitastjórnarkosninganna um helgina . Adda náði inn sem síðasti sveitastjórnarmaður en Brynjar sat eftir þrátt fyrir Píratar hafi fengið 6,7 prósent fylgi í Hafnarfirði . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .